钦定古今图书集成/历象汇编/庶征典/第075卷 > 西京杂记 > 《冬雷》宋·梅尧臣
## 钦定古今图书集成/历象汇编/庶征典/第075卷 > 西京杂记 > 《冬雷》宋·梅尧臣

“上帝设号令，隐其南山下。震发固有时，曷常事凭怒。
春以动含生，夏以奋风雨。冬其息不用，藏在黄厚土。
我今来江南，岁历惟建午。如何小雪前，向晓疑鸣釜。
蛟蛇龟虫厄，鳞裂口块吐。虾䗫不食月，深窟僵两股。
天公岂物欺，若此汨时序。或言非天公，实乃阴怪主。
尝观古祠画，牛首椎连鼓。黑云杂狂飙，相与为肺腑。”
是不由昊穹，安能顺寒暑。吾因考厥事，复以验莽卤。
市井欺量衡，定知不活汝。元恶逆大伦，弗加霹雳斧。
此岂曰无私，故予未所取。必恐窃天威，似将文法侮。
焉顾五行错，讵畏万物睹。欲扣九门陈，恨身无鸟羽。